કેરળ: કોચિન શિપયાર્ડમાં બ્લાસ્ટ, 5ના મોત, 15 ઈજાગ્રસ્ત
- જહાજની અંદર ફસાયેલા 11 લોકોનો આબાદ બચાવ
નવી દિલ્હી, તા. 13 ફેબ્રુઆરી 2018 મંગળવાર
કોચ્ચિ શિપયાર્ડમાં આજે સમારકામ દરમિયાન ONGCના પાણીના ટેન્કરમાં બ્લાસ્ટ થયો. જેના કારણે 5 લોકોના મોત નીપજ્યા અને 15 લોકો ઈજાગ્રસ્ત થયા છે.
કોચ્ચિ શિપયાર્ડ લિમિટેડના પરિસરમાં સમારકામ દરમિયાન એક જહાજમાં આગ લાગવાના કારણે પાંચ લોકોના મોત થયા છે. આ ઘટનામાં અન્ય 15 લોકો ઈજાગ્રસ્ત થયા છે. આ ઘટના આજે સવારે કોચીન શિપયાર્ડમાં થઈ હતી. બ્લાસ્ટ બાદ શિપયાર્ડની સુરક્ષા વધારી દેવાઈ છે. બ્લાસ્ટ બાદ આગ લાગવાથી શ્વાસ રૂંધાવાના કારણે પાંચ લોકોના મોત થઈ ગયા છે.
સીએસએલના એક પ્રવક્તાએ જણાવ્યુ કે જહાજની અંદર ફસાયેલા 11 લોકોને બચાવી લેવાયા છે. શહેરની જુદી-જુદી હોસ્પિટલોમાં સારવાર અર્થે લઈ જવાયા છે. જહાજમાં ફસાયેલા બે અન્ય લોકોને બચાવવાના પ્રયત્ન ચાલુ છે. ઘટનાની જાણકારી મળ્યા બાદ કેટલીક ફાયરની ગાડીઓ ઘટનાસ્થળે પહોંચી ગઈ અને આગ પર કાબૂ મેળવી લીધો છે.
Keywords explosion,in,ongc,water,tanker,in,cochin,shipyard,5,killed,11,wounded ,